ΓΡΑΠΤΗ ΕΡΩΤΗΣΗ E-1715/99

υποβολή: Lucio Manisco (GUE/NGL) προς την Επιτροπή

(29 Σεπτεμβρίου 1999)

Θέμα: Έλεγχος των μυστικώνπηρεσιών των ΗΠΑ στο Internet

Μετά το Echelon, το αγγλοαμερικανικό σύστημα ελέγχου των επικοινωνιών μεταξύ πολιτών, η ΝSΑ (National Security Agency) και η CIΑ, κατ εφαρμογήν του «United States National Plan fpr Onformation System Protection» που εκπόνησε το Εθνικό Συμβούλιο Ασφαλείας, είναι σε θέση να ελέγχουν μέσου ενός «Ομοσπονδιακού δικτύου Επαγρύπνησης για τις Παρεισφρύσεις (Fidnet)»όλες τις πληροφορίες και επικοινωνίες που σημειώνονται στον κόσμο μέσω του Internet.

Ποιά μέτρα προτίθεται να λάβει η Επιτροπή για να διασφαλίσει τον ιδιωτικό βίο των πολιτών της Ένωσης και των επιχειρήσεών της κατά της νέας αυτής προσβολής της ατομικής και εμπορικής ελευθερίας;

Απάντηση του κ. Kinnock εξ ονόματος της Επιτροπής

(10 Νοεμβρίου 1999)

Στις 24 Οκτωβρίου 1995, το Κοινοβούλιο και το Συμβούλιο εξέδωσαν την οδηγία 95/46/ΕΚ για την προστασία των προσώπων όσον αφορά την επεξεργασία προσωπικών δεδομένων και για την ελεύθερη διακίνηση των δεδομένων αυτών(1). Στις 15 Δεκεμβρίου 1997, το Κοινοβούλιο και το Συμβούλιο εξέδωσαν την οδηγία 97/66/ΕΚ σχετικά με την επεξεργασία προσωπικών δεδομένων και την προστασία της ιδιωτικής ζωής στον τομέα των τηλεπικοινωνιών(2). Η προθεσμία για την εφαρμογή των οδηγιών αυτών έληξε στις 24 Οκτωβρίου 1998. Και οι δύο οδηγίες αποσκοπούν στην εξασφάλιση των δικαιωμάτων και ελευθεριών των φυσικών προσώπων σε σχέση με την επεξεργασία προσωπικών δεδομένων, και ιδίως την προστασία της ιδιωτικής ζωής τους.

Οι οδηγίες αυτές είναι προφανώς σχετικές προς τα θέματα που αναφέρονται στην γραπτή ερώτηση του Αξιότιμου Μέλους του Κοινοβουλίου. Το πεδίο των οδηγιών αυτών περιορίζεται φυσικά στα θέματα που εντάσσονται στο πλαίσιο της κοινοτικής συνθήκης και οι δύο οδηγίες επιτρέπουν εξαιρέσεις προκειμένου να εξασφαλίσουν ιδιαίτερα συμφέροντα, όπως είναι η δημόσια ασφάλεια και η πρόληψη, η έρευνα, η ανίχνευση και η δίωξη εγκλημάτων. Οποιοσδήποτε πολίτης, ο οποίος αισθάνεται ότι θίγεται η ιδιωτική του ζωή, μπορεί είτε να προβεί σε καταγγελία στις εθνικές αρχές προστασίας των προσωπικών δεδομένων ή να προσφύγει σε εθνικό δικαστήριο.

Το θέμα της επίμαχηςποκλοπής για εθνικούς λόγους ασφαλείας είναι εκτός της αρμοδιότητας της Επιτροπής βάσει της κοινοτικής συνθήκης. Αναφορικά με το θέμα αυτό, το Αξιότιμο Μέλος του Κοινοβουλίου παραπέμπεται στις απαντήσεις που δόθηκαν από την Επιτροπή στην γραπτή ερώτηση E-1039/98 της κας Van Dijk(3), στην E-1040/98 της κας Van Dijk(4), E-1306/98 της κας Muscardini και άλλων(5), στην E-1429/98 της κας Raschhofer(6), στην E-1776/98 του κ. Manisco(7), στην E-1987/98 του κ. Κακλαμάνη(8), στην

H-1067/98 της κας McKenna κατά τη διάρκεια του χρόνου ερωτήσεων της μερικής συνόδου του Κοινοβουλίου του Δεκεμβρίου του 1998(9), στην H-1237/98 του κ. Schorling κατά τη διάρκεια του χρόνου ερωτήσεων της μερικής συνόδου του Κοινοβουλίου του Ιανουαρίου 1999(10) και στην H-0092/99 του κ. Θεωνά κατά τη διάρκεια του χρόνου ερωτήσεων της μερικής συνόδου του Κοινοβουλίου του Φεβρουαρίου 1999(11).

(1) ΕΕ L 281 της 23.11.1995.

(2) ΕΕ L 24 της 30.1.1998.

(3) ΕΕ C 354 της 24.11.1998.

(4) idem (3).

(5) ΕΕ C 402 της 6.1.1998.

(6) ΕΕ C 50 της 22.2.1999.

(7) ΕΕ C 50 της 22.2.1999.

(8) ΕΕ C 50 της 22.2.1999.

(9) Συζητήσεις του Ευρωπαϊκού Κοινοβουλίου (Δεκέμβριος 1998).

(10) Συζητήσεις του Ευρωπαϊκού Κοινοβουλίου (Ιανουάριος 1999).

(11) Συζητήσεις του Ευρωπαϊκού Κοινοβουλίου (Φεβρουάριος 1999).